આ એસોસિયેશનને જણાવ્યું હતું કે ઓવરસીઝ સિટિઝન ઓફ ઇન્ડિયા (ઓસીઆઇ), પર્સન ઓફ ઇન્ડિયન ઓરિજિન (પીઆઇઓ) અને બિનનિવાસી ભારતીયો (એનઆરઆઇ) દ્વારા સંચાલન કરવામાં આવતા ૭૫ અબજ ડોલરનું રોકાણ ભારતમાં ગેરલાયક બનશે અને આ રોકાણને ટૂંકા સમયગાળામાં પાછું ખેંચી લેવું પડશે. તેનાથી શેરબજાર અને રૂપિયા પર તીવ્ર અસર થશે. લો ફર્મ નિશિથ દેસાઈ એસોસિયેટ્સના સ્થાપક નિશિથ દેસાઈએ પણ સોમવારે જણાવ્યું હતું કે, “રાઉન્ડ ટ્રિપિંગ અંગેની સરકારની ચિંતા અમે સમજી શકીએ છીએ. એફપીઆઇને તેમના લાભાર્થી માલિકોનાં નામ જાહેર કરવામાં કોઈ વાંધો નથી, પરંતુ રોકાણ પર નિયંત્રણો શા માટે?”